број:06-351-124/15-III

На основу члана 46. Закона о локалној самоуправи ( “Службени гласник РС”, бр.129/07 и 83/14), члана 57. Статута општине Гаџин Хан ( “Службени лист града Ниша”, бр.63/08, 31/11, 46/12 и 36/13), члана 3. Oдлуке о општинском већу општине Гаџин Хан ( “службени лист града Ниша “, бр.83/2008), члана 8. ст.3. Правилника о поступку спровођења обједињене процедуре (“Службени гласник РС”, бр.22/15) и члана 192. Закона о општем управном поступку ( “Службени лист СРЈ”, бр.33/97 и 31/2001 и “Службени гласник РС”, бр.30/10), одлучујући по приговору Властимира Станковића из Ниша, ул.Војводе Танкосића I бр.8, против закључка Општинске управе општине Гаџин Хан-Службе за привреду и инспекцијске послове бр.351-47/15-IV/02 од 03.03.2015. године,

Општинско веће општине Гаџин Хан на својој 94. (деведесетчетвртој) седници одржаној дана 31.03.2015.године доноси

Р Е Ш Е Њ Е

**ОДБИЈА СЕ** приговор Властимира Станковића из Ниша, ул.Војводе Танкосића I бр.8, изјављен против закључка Општинске управе општине Гаџин Хан-Службе за привреду и инспекцијске послове бр.351-47/15-IV/02 од 03.03.2015. године, **као несонован.**

 О б р а з л о ж е њ е

 Против закључка Општинске управе општине Гаџин Хан-Службе за привреду и инспекцијске бр.351-47/15-IV/02 од 03.03.2015. године, приговор је изјавио Станковић Властимир побијајући га у целости.

Побијаним закључком, одбацује се захтев Станковић Властимира из Ниша, ул.Војводе Танкосића I бр.8, за издавање локацијских услова за изградњу армираног –бетонског зида на КП 3030/7 и 3030/8 КО Марина Кутина у Мариној Кутини као непотпун, јер инвеститор уз захтев није приложио идејно решење израђено у складу са правилником којим се уређује садржина техничке документације. Надлежни орган је подносиоцу захтева оставио рок од 10 дана од дана пријема овог закључка, односно 30 дана од дана његовог објављивања на интернет страници органа, ради подношења усаглашеног захтева и отклањања утврђеног недостатка.

 Приговор је благовремена, допуштена и изјављена од овлашћеног лица.

 У приговору подносилац наводи да је поднео захтев за добијање одобрења за изградњу потпорног зида, јер земља са комшијског плаца помешана са водом силази на његову парцелу КП 3030/4, општина Гаџин Хан, село Марина Кутина.

 Уз приговор доставио је: 1) копију уговора о поклону бр.3321/84 од 23.5.1984. године између њега као поклонопримца и оца Станковић Владислава као поклонодавца, 2) уверење о кретању парцеле бр.952-3/2010-488 од 13.7.2010.године, 3) лист непокретности бр.743 са подацима о зградама и другим грађевинским објектима и подацима о земљишту и 4) уверење 06 бр. 952-3-1057/83 од 11.7.1983.године, из којих папира се види да је он власник (држалац) парцеле 3030/4 и да је катастар цепао наведену парцелу на шта нема право јер не постоји никакво решење суда.

Приговор је неоснован.

Правилником о поступку обједињене процедуре ("Сл. гласник РС", бр. 22/15) прописано је:

члан 6*:“Поступак за издавање локацијских услова покреће се подношењем захтева надлежном органу.*

*Уз захтев из чл. 1. овог члана прилаже се :*

1. ***Идејно решење*** *, изграђено у складу са правилником којим се уређује садржина техничке документације;*
2. *Доказ о плаћеној административној такси за подношење захтева.“*

 Члан 7: *„ По пријему захтева из чл.6. овог правилника надлежни орган, у складу са законом проверава испуњеност следећих формалних услова:*

1. *Надлежност за поступање по захтеву, односно пријави*
2. *Да ли је подносилац захтева односно пријаве лице које, у складу са овим законом може бити подносилац захтева односно пријаве*
3. *Да ли захтев односно пријава садржи све приписане податке*
4. ***Да ли је уз захтев односно пријаву приложена сва документација прописана овим законом и подзаконским актима донетим на основу овог закона***
5. *Да ли је уз захтев приложен доказ о уплати прописане накнаде, односно таксе*
6. *Да ли су подаци наведени у изводу из пројекта , који је саставни део захтева за издавање грађевинске дозволе, у складу са издатим локациским условима.*

 Члан 8 ст.1: *„ Ако нису испуњени формални услови за даље поступање по захтеву, прописани чл.7 овог правилника, надлежни орган захтев за издавање локацијских услова одбацује закључком уз навођење свих недостатака.органа,*

 Члан 8 ст.3*: Против закључка из ст.1. и 2. овог члана подносилац захтева може изјавити приговор надлежном општинском, односно градском већу, преко надлежног органа, у року од 3 дана од дана достављања.*

 Надлежни орган поступио је у свему у складу са одредбама закона и наведеним одредбама Правилника о поступку спровођења обједињене процедуре, правилно и потпуно утврдио чињенично стање у смислу да подносилац приговора уз захтев за издавање локацијских услова није приложио идејно решење израђено у складу са правилником којим се уређује садржина техничке документације, те је на основу тако утврђеног чињеничног стања правилно применио материјално право и донео побијани закључак.

 Имајући у виду горе наведене одредбе Правилника о поступку спровођења обједињене процедуре донета је одлука као у изреци.

**ОПШТИНСКО ВЕЋЕ ОПШТИНЕ ГАЏИН ХАН**

број:06-351-124/15-III

У Гаџином Хану, дана 31.03.2015. године ПРЕДСЕДНИК

 Саша Ђорђевић